CELEX: 32016D0708
Language: da
Date: 2016-05-11 00:00:00
Title: Kommissionens gennemførelsesafgørelse (EU) 2016/708 af 11. maj 2016 om den »østrigske certificeringsordning for landbrugets« overholdelse af de betingelser, der er fastsat i Europa-Parlamentets og Rådets direktiv 98/70/EF og 2009/28/EF

12.5.2016   
            
            
               DA
            
            
               Den Europæiske Unions Tidende
            
            
               L 122/60
            
         KOMMISSIONENS GENNEMFØRELSESAFGØRELSE (EU) 2016/708
   af 11. maj 2016
   om den »østrigske certificeringsordning for landbrugets« overholdelse af de betingelser, der er fastsat i Europa-Parlamentets og Rådets direktiv 98/70/EF og 2009/28/EF
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 98/70/EF af 13. oktober 1998 om kvaliteten af benzin og dieselolie og om ændring af Rådets direktiv 93/12/EØF (1), særlig artikel 7c, stk. 6,
   under henvisning til Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (2), særlig artikel 18, stk. 6, og
   ud fra følgende betragtninger:
   
               (1)
            
            
               Direktiv 98/70/EF og 2009/28/EF fastsætter bl.a. bæredygtighedskriterier for biobrændstoffer og flydende biobrændsler. Bestemmelserne i artikel 7b og 7c i og bilag IV til direktiv 98/70/EF svarer til bestemmelserne i artikel 17 og 18 i og bilag V til direktiv 2009/28/EF.
            
         
               (2)
            
            
               Hvis biobrændstoffer og flydende biobrændsler skal tages i betragtning hvad angår de formål, der er omhandlet i artikel 7a i direktiv 98/70/EF og artikel 17, stk. 1, litra a), b) og c), i direktiv 2009/28/EF, bør medlemsstaterne kræve, at de økonomiske aktører dokumenterer biobrændstoffers og flydende biobrændslers overholdelse af bæredygtighedskriterierne i artikel 7b, stk. 2-5, i direktiv 98/70/EF og artikel 17, stk. 2-5, i direktiv 2009/28/EF. Med henblik herpå kan økonomiske aktører fremlægge dokumentation eller data indhentet i overensstemmelse med bl.a. en frivillig national eller international ordning, eller en national ordning.
            
         
               (3)
            
            
               En medlemsstat kan give meddelelse om sin nationale ordning til Kommissionen. Hvis Kommissionen beslutter, at en således meddelt national ordning opfylder betingelserne i direktiv 98/70/EF og 2009/28/EF, må ordninger oprettet i henhold til artikel 7c i direktiv 98/70/EF og artikel 18 i direktiv 2009/28/EF ikke afvise gensidigt at anerkende den pågældende medlemsstats ordning, hvad angår kontrol af overholdelsen af bæredygtighedskriterierne fastsat i artikel 7b, stk. 2-5, i direktiv 98/70/EF og artikel 17, stk. 2-5, i direktiv 2009/28/EF.
            
         
               (4)
            
            
               Den 29. september 2015 meddelte Østrig sin nationale ordning (den »østrigske certificeringsordning for landbruget«) til Kommissionen. Ordningen omfatter landbrugsvarer og vegetabilske olier og finder anvendelse indtil den første forarbejdning af disse råvarer. Kommissionen har vurderet den østrigske certificeringsordning for landbruget på grundlag af de betingelser, der er fastsat i direktiv 98/70/EF og direktiv 2009/28/EF.
            
         
               (5)
            
            
               De foranstaltninger, der er fastsat ved denne afgørelse, er i overensstemmelse med udtalelse fra Udvalget om biobrændstoffers og flydende biobrændslers bæredygtighed, som er nedsat ved artikel 25, stk. 2, i direktiv 2009/28/EF —
            
         VEDTAGET DENNE AFGØRELSE:
   Artikel 1
   Den østrigske certificeringsordning for landbruget opfylder de betingelser, der er fastsat i direktiv 98/70/EF og 2009/28/EF.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
   
      Udfærdiget i Bruxelles, den 11. maj 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 350 af 28.12.1998, s. 58.
   
      (2)  EUT L 140 af 5.6.2009, s. 16.